text: Clarmondine leur a conté 
   La grant honnour et la bonté 
   Que la mere ce roi li fist. 
   Tout leur conta et tout leur dist 
   Conme de trés douce matere 
   Trouva la fille et la mere, 
   Et conment eles l'onnoroient 
   Et de li garde se prenoient, 
   Et nuit et jour, et tempre et tart. 
   "Dame Diex les maintiengno et gart," 
   Fait Clarmondine, "et leur doinst joie 
   Si vraiement que le vorroie ! 
   Car bien le devroie voloir. 
   Se de riens avoie povoir 
   Qui leur fust besoins et mestiers, 
   Moult le feroie volentiers ; 
   Car bien l'ont vers moi desservi."
  